ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

« » \_\_\_\_\_\_\_\_\_\_\_\_\_\_\_ 2019 թվականի N \_\_\_\_\_\_-Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

«Հայաստանի Հանրա­պե­տության բյուջետային համակարգի մասին» Հայաս­տա­նի Հանրապետության օրենքի 23-րդ հոդվածի 3-րդ մասին համապատասխան` Հայաստանի Հանրապետության կառավարությունը որոշում է.

1. «Հայաստանի Հանրապետության 2019 թվականի պետական բյուջեի մասին» օրենքի թիվ 1 հավելվածում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին« N 1515-Ն որոշման NN 3, 5, 11 և 11.1 հավելվածներում կատարել փոփոխություններ` համաձայն NN 1, 2,3,4, 5 և 6 հավելվածների:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ

ՆԱԽԱԳԾԻ ԸՆԴՈՒՆՄԱՆ

**Իրավական ակտի անհրաժեշտությունը (նպատակը).**

Հայաստանի Հանրապետության կառավարության սույն որոշման նախագիծը բխում է ուսանողական սպորտի զարգացման, ֆիզիկական հնարավորությունների գնահատման, ֆիզիկապես կոփված ու բարոյապես կայուն սերնդի դաստիարակմանն ուղղված միջոցառումների իրականացման անհրաժեշտությունից:

**Ընթացիկ իրավիճակը և խնդիրները.**

Հայաստանի Հանրապետությունում գործում են առողջ ապրելակերպի քարոզման, ֆիզիկական կուլտուրայով և մասսայական սպորտով զբաղվելու պատասխանատու ֆեդերացիաներ, որոնցից մեկն է ՀՀ ուսանողական մարզական ֆեդերացիա հասարակական կազմակերպությունը, որը հիմնադրվել է 1994 թվականին և իր հիմնական գործառույթն է որդեգրել բարձրագույն ուսումնական հաստատություններում ֆիզիկական դաստիարակության և մասսայական սպորտի զարգացումը, ինչպես նաև Հայաստանի ներկայացվածությունը համալսարանական սպորտի միջազգային ընտանիքում:

ՀՀ ուսանողական մարզական ֆեդերացիան հիմնականում ֆինանսավորվել է ՀՀ ԿԳՆ կողմից տրամադրվող պետական միջոցների հաշվին, ինչպես նաև սերտորեն համագործակցում է Հայաստան մարզական միություն ՀԿ-ի, ԲՈՒՀ-երի, մարզաձևերի ազգային ֆեդերացիաների և հիմնադրամների հետ:

1995 թվականին համալսարանական սպորտի միջազգային ֆեդերացիային անդամակցելուց հետո ՀՀ համալսարանական մարզական պատվիրակությունները, պետական աջակցության շնորհիվ ակտիվ մասնակցություն են ունեցել երկու տարին մեկ կազմակերպվող համաշխարհային ուսանողական մարզական խաղերում /ունիվերսիադաներ/ և բազմիցս գրանցել են բարձր արդյունքներ: 2019 թվականի մարտի 2-ից 12-ը ՌԴ Կրասնոյարսկ քաղաքում կայանալիք 29-րդ համաշխարհային ձմեռային և հուլիսի 3-ից 14-ը Իտալիայի Նեապոլ քաղաքում կայանալիք 30-րդ համաշխարհային ամառային ունիվերսիադային, ՀՀ ուսանողական մարզական պատվիրակության մասնակցության համար ՀՀ պետական բյուջեում գումարներ չի նախատեսվել, մինչև 2017 թվականը հատկացվել է 23.000.0 հազար դրամ:

Չնայած այս հանգամանքին ՀՀ ուսանողական մարզական ֆեդերացիան սերտորեն համագործակցելով ՀՀ դահուկային սպորտի և ՀՀ գեղասահքի ֆեդերացիաների հետ կարողացավ 10 հոգանոց պատվիրակությամբ մեկնել Կրասնոյարսկ և հավուր պատշաճի մասնակցություն ունեցավ 29-րդ համաշխարհային ձմեռային ունիվերսիադային:

Անկախ գումարների առկայությունից ՀՀ ուսանողական մարզական ֆեդերացիան սկսած 2018 թվականի սկզբից նախապատրաստվել է Նեապոլի 30-րդ ամառային ունիվերսիադային, կատարվել են բոլոր տեխնիկական գրանցումները, մարզաձևերի ազգային ֆեդերացիաների հետ իրականացվել են պատվիրակության կոմպլեկտավորման աշխատանքները: ՀՀ ուսանողական պատվիրակությունը կարող է մասնակցություն ունենալ ձյուդո, լող, աթլետիկա, հրաձգություն, սուսերամարտ, թաեքվոնդո, ջրացատկ, սպորտային մարմնամարզություն և թենիս մարզաձևերում:

2019թ. հուլիսի 3-14-ը Իտալիայի Նեապոլ քաղաքում կայանալիք ամառային 30-րդ Համաշխարհային ունիվերսիադայի վերջնական հայտերը պետք է խաղերի կազմկոմիտեին ներկայացվեն մինչև ս.թ. հունիսի 2-ը, հակառակ դեպքում ՀՀ պատվիրակությունը կզրկվի մասնակցության իրավունքից, իսկ հայտերը ներկայացնելու և չմեկնելու դեպքում ՀՀ ուսանողական մարզական ֆեդերացիան համալսարանական սպորտի միջազգային ֆեդերացիայի կողմիվ կենթարկվի ֆինանսական տուգանքի:

**Կարգավորման նպատակը և բնույթը.**

Համաշխարհային ունիվերսիադաները հանդիսանում են տարվա ամենակարևոր մարզական միջոցառումը, որին մասնակցություն են ունենում շուրջ 180 երկրների ավելի քան 15000 պատվիրակներ իրենց մեծությամբ զիջելով միայն օլիմպիական խաղերին:

ՀՀ համալսարանական մարզական պատվիրակությունները ունիվերսիադաներին ներկայանում են ՀՀ լավագույն ուսանող մարզիկներով և հավաքական թիմերի մարզիչներով, որոնք միշտ բարձր են պահել ՀՀ մարզական պատիվը: Խաղերի մեդալների ընդհանուր հաշվարկում միշտ տեղ զբաղեցնելով լավագույն 30 երկրների շարքում:

Ունիվերսիադայի ընթացքում մասնակցություն են ունենում համալսարանական սպորտի միջազգային ֆեդերացիայի /ՖԻՍՈՒ/ կողմից կազմակերպվող կրթական սեմինարներին, վեհաժողովին և կոնֆերանսին, ներկայացնելով ՀՀ-ում համալսարանական սպորտի առկա վիճակը և զարգացման հեռանկարները:

Ըստ ընդունված կարգի ՀՀ պատվիրակությունը հանդիպումներ է ունենում ունիվերսիադայի կազմկոմիտեի, հյուրընկալող և այլ երկրների պատվիրակությունների հետ: Միասնական համազգեստով մասնակցում է ՀՀ դրոշի բարձրացման, խաղերի բացման և փակման հանդիսավոր արարողություններին: Վերոնշյալ միջոցառումներին մասնակցելու համար նախարարությունն առաջարկում է 2019 թվականի ՀՀ պետական բյուջեում կատարել վերաբաշխում և «1192 Կրթության որակի ապահովում» ծրագրի «11017 Կրթության և գիտության ոլորտի այլ միջոցառումներ» միջոցառման նախատեսված միջոցներից 16,000.0 հազար դրամ տրամադրել «1163 Մասսայական սպորտ» ծրագրի «11013 Ուսանողական մարզական միջոցառումներ» միջոցառմանը:

**Տվյալ բնագավառում իրականացվող քաղաքականությունը.**

Գործող քաղաքականության փոփոխություն չի նախատեսվում:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության և գիտության նախարարության աշխատակիցները:

**Իրավական ակտի կիրարկման դեպքում ակնկալվող արդյունքը.**

Մեր լավագույն ուսանող մարզիկները և մարզիչները մասնակցություն կունենան խաղերին շուրջ 180 երկրների ներկայացուցիչների հետ, փորձելով բարձր պահել ՀՀ մարզական պատիվը: Իսկ կրթական ծրագրերում ձեռք կբերեն տեղեկություններ համալսարանական սպորտի դերի և կարևորության, սպորտում կանանց իրավունքների և արդարացի խաղի վերաբերյալ:

Պատվիրակության ղեկավարները, որպես ՀՀ ուսանողական մարզական ֆեդերացիայի ներկայացուցիչներ մասնակցության կունենան ՖԻՍՈՒ-ի վեհաժողովին և կոնֆերանսին ելույթ ունենալով «ՀՀ-ում համալսարանական սպորտի առկա վիճակը և զարգացման հեռանկարները» թեմայով:

Կազմկոմիտեի, հյուրընկալող և այլ երկրների պատվիրակությունների հետ հանդիպումների ընթացքում տեղի կունենա փորձի փոխանակում և ապագա համագործակցության քննարկում:

## 

## 

## Տ Ե Ղ Ե Կ Ա Ն Ք

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

## Տ Ե Ղ Ե Կ Ա Ն Ք

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

## *ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ*

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

Չկան:

**Ա Մ Փ Ո Փ Ա Թ Ե Ր Թ**

«Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ:

|  |  |  |  |
| --- | --- | --- | --- |
| Առարկության,  առաջարկության հեղինակը,  գրության ստացման ամսաթիվը,  գրության համարը | Առարկության,  առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն  15․05․2019  01/8-3/7933-2019 | Առաջարկվել է ներկայացնել ծախսերի անհրաժեշտ հիմնավորումների՝ ծավալների և գների մասով։  Առաջարկվել է կատարել նաև փոփոխություն ՀՀ կառավարության 2018 թվականի դեկտեմբերի 27-ի N 1515-Ն որոշման 5-րդ հավելվածի 8‑րդ աղյուսակում: | Ընդունված է։  Ընդունված է։ | Ծախսերի անհրաժեշտ հիմնավորումների՝ ծավալների և գների մասով նյութերը կցվում են։  Որոշման նախագծում կատարվել է համապատասխան փոփոխություն։ |
|  |  |  |  |